Niy poradza
Tyn cołki miszōng w mojyj gowie zaczon herr Kaczyński, kery w myśl politycznyj poprawności miast żydo-kōmunōm poczōn straszyć Ślōnzokami, kere tak po prowdzie to sōm dlo niego Reichsdeutsche, ino sami nowet ô tym niy wiedzōm. Postraszyć przed welunkem przeca cza, coby wyszeł epny procynt. Terozki wachuja jeszcze na straszynie wschodnimi Polokami, to je tak po prowdzie Ukraińcami. Kożdy fto łaziył do szule wiy, co UPA chciała Ukrainy aż po Rzeszōw. Po 60 latach na Wschodzie pewnie dali sōm wywrotowce, kere pod portretym Stepana Bandery majstrujom zbrodnicze plany aji to ôni pewnie zônaczyli bez ôński miesiōnc Tydzień Kultury Ukraińskiej w Rzeszowie. Pieronie! Brusić kosy i stowiać je na sztorc!
Niy poradza tyż spokopić zachowanio inkszych politykōw, kerzy naroz spomnieli sie ô tym, co sōm Ślōnzokami, i co Ślōnzokōw cza przed szowinizmem brōnić. Jak jedyn mōnż wypiynli pierś ci, kerzy prezesowi pszoli, i ci keży mieli go za nojwiynkszego gizda. Widać na jesiyń Ślōnoki bydōm dźwigać supki i procenty niy jednyj partii politycznyj.
Niy poradza tyż zmiarkować co sie stało po lewyj zajcie. Przed welunkem ôńskigo roku Zbyszko z Lewicy chcioł przemalować na złoto-modro cołke wojewōdztwo, a terozki wprowdzie durś brōni ślōnskości Czynstochowy, Żywca i Zagłymbio, ale niy godo już tak gorko ô samych Ślōnzokach. Bōłoby tak bez to, że chop niy trefiył do koalicji? Eee, cheba niymożliwe.
Po tym zaś co ôdpedzioł Marcin Meller do Kaczyńskigo moga sie za to zmiarkować ślōnsko edycyjo „Playboy’a”. Cajtung musiołby sie mianować „Babiosz” i pokazywac to co we naszyj krainie je nojgyfniyjsze. Bōłyby w nij plenery z bauerkami we tajli ôpolskij i zmaraszōne frele bermōnōw na Hutach. Do tego jeszcze baby z Tychōw w jakimś szynku aji heksy z nudelkulom i sukces bardzij pewny jak coroczno pielgrzimka do Piekor. Znajōnc Mellera nosz „Babiosz” stołby na lepszym poziomie niż artyzm Ślōnskij Listy Przebojōw, choć fto wiy? Niy godajōnc gośno, może i Mirek Szołtysek skusiłby sie na mało sesyjo?
Na sōm kōniec powiym jeszcze, co niy poradza spokopić tyż tych wszysjtkich, kere padajom co gorli cza jeb... eli ônaczom na necu filmy ze ślōnskōm fanom i flintōm. Ône sōm dlo mie tak samo pogupiałe jak niekierzy. Jak znomy historyjo Ślōnska, to dobrze wiymy, co z takich pogupiałych mielimy ino fest dużo ôstudy.
Dopowdy jo tyj kuwety niy ôgarniōm.
**
Niy dom sie użnōńć gowy ani tym bardzij nic bardzij cynnego za to, co tyn tekst je richtig po ślōnsku i niy wadzi sie ze ôbsztalowanōm bez ekspertōw z „Pro Loquela” i „Dangi” składniōm, fleksjōm aji gramatykōm. Niy szczimołech jednak i musiołech pokozać mōj germōński kamuflarz. No to pyrsk ludkowie! ;)
Dodaj komentarz
zgłoś nadużycie Kristek, Utworzony: 2011-04-12 18:03:19
zgłoś nadużycie do alien, Utworzony: 2011-04-12 16:43:15
zgłoś nadużycie alien, Utworzony: 2011-04-12 11:01:00
zgłoś nadużycie "znawca mody", Utworzony: 2011-04-12 04:25:43
zgłoś nadużycie Kristek, Utworzony: 2011-04-11 22:11:53
- OGŁOSZENIA
- Zostań konsultantką polskiej firmy MARIZA
- UDZIELĘ POŻYCZKI POD ZASTAW!
- Internetowy Doradca Finansowy
- Alba komunijna
- ZAMIENIĘ MIESZKANIE NA MNIEJSZE
- Dołącz do ORIFLAME - luksusowy zegarek w nagrodę!
- Garaż w centrum
- SPRZEDAM GARAŻ
- Praca dodatkowa lub stała
- Firma Remontowa Świętochłowice
- kredyty dla małych i średnich Firm, bez BIK, środki gwarantowane z UE
- Zainwestuję w Zadłużoną Spółkę Kupię 608-146-176
szl_Latn szl_Latn szl_Latn szl_Latn szl_Latn szl_Latn szl_Latn unk szl_Latn bos_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn jav_Latn pol_Latn pol_Latn nld_Latn kac_Latn pol_Latn pol_Latn pol_Latn pol_Latn